Държавен вестник, бр. 93, 2010 г., стр. 25

БРОЙ  93	
Д Ъ Р Ж А В Е Н  В Е С Т Н И К 	
СТР.  25  
в) съществува непреодолима опасност за 
живота на спасителите; 
2. спасяването се прекратява само в случа­
ите, когато:
а) оцелелите, пострадалите или загиналите 
са изведени;
б) съществува непреодолима опасност за 
живота на спасителите;
в) не съществуват шансове за оцеляване на 
пострадалите.
Раздел II
Организация на водолазната дейност в Главна 
дирекция „Гражданска защита“. Използване на 
водолазни специалисти в операции по издир­
ване и спасяване
Чл. 17. (1) За оперативно управление и ре­
шаване на въпросите, свързани с водолазната 
дейност, в ГДГЗ се създава Централна водолазна 
комисия, назначена със заповед на директора 
на главната дирекция, с мандат 3 години.
(2) Централната водолазна комисия прове­
рява готовността за изпълнение на водолазната 
дейност и оценява:
1. комплектоваността с водолази и изпълне­
нието от тях на установените ежегодни норми 
за отработени часове под вода;
2. комплектоваността с водолазна техника 
и имущество;
3. техническото състояние и готовността за 
работа на водолазното имущество и средствата 
за обезопасяване на водолазните работи;
4. организацията на водолазните спускания, 
наличието на разписания и инструкции за во­
долазните спускания и познанията на личния 
състав по тях;
5. нивото на подготовката на водолазите, 
допуснати до ръководство на водолазните 
работи, и медицинското осигуряване на водо­
лазните спускания;
6. нивото на практическата тренираност на 
водолазите за работа под вода и за обслужва­
нето на водолазната техника;
7. наличието и правилното водене на доку­
ментацията (паспорти и формуляри на водолаз­
ната техника, дневници на водолазната работа, 
лични и медицински книжки на водолазите, 
организационни документи по водолазните 
спускания, по медицинското осигуряване и др.).
(3) Централната водолазна комисия е в 
състав от четирима членове:
1. председател – служител на ръководен 
пост от ГДГЗ;
2. служител на ГДГЗ, отговарящ пряко за 
подготовката на водолазите, притежаващ про­
фесионални познания по водолазна подготовка 
и дейност;
3. водолазен специалист – служител на 
ГДГЗ, притежаващ водолазна квалификация 
и практически опит в системата не по-малко 
от пет години, в чиито задължения съгласно 
длъжностната характеристика е вменена орга­
низацията на водолазната подготовка в главната 
дирекция;
4. медицинско лице със завършен курс по 
хипербарна медицина и опит над три години в 
осигуряването на водолазна дейност в системата.
Чл. 18. (1) Централната водолазна комисия 
ежегодно извършва проверка за нивото на во­
долазната подготовка, обучение за повишаване 
на квалификацията и за допускане за работа 
под вода, за което се изготвя протокол.
(2) Директорът на ГДГЗ въз основа на про­
токола по ал. 1 със заповед допуска водолазите 
за работа под вода.
Чл. 19. (1) Отчитането на времето за преби­
ваване под вода се води във водолазен дневник 
и в личната водолазна книжка. 
(2) За изпълнението на подводна работа се 
изплаща парично възнаграждение в съответ­
ствие със заповедта на министъра на вътрешните 
работи, определяща видовете и размерите на 
допълнителните възнаграждения за специфични 
условия на труд и за научна степен, изплащани 
на държавните служители от МВР. Парично­
то възнаграждение се изплаща въз основа на 
вписаните и утвърдени от началника на ОУГЗ 
часове във водолазния дневник.
Чл. 20. С цел възстановяване на повишената 
загуба от енергия при водолазните спускания 
и поддържане на добро физическо състояние 
на водолазите на ГДГЗ, а също и на лицата, 
обучаващи се за водолази, се осигурява без­
платна храна и/или добавки към нея по реда, 
определен от министъра на вътрешните работи.
Чл. 21. За водолазите от ГДГЗ ежегодно се 
организират спортно-възстановителни лагери.
Чл. 22. За осигуряване на водолазните спус­
кания на водолазите се полагат минимална 
лична екипировка и допълнително специално 
облекло съгласно списък – приложение № 1.
Чл. 23. След прекъсване на работа за повече 
от два месеца всеки водолаз извършва мини­
мум две тренировъчни спускания с водолазната 
група за възстановяване на работните навици.
Чл. 24. За поддържане на водолазната 
квалификация водолазите от ГДГЗ покриват 
ежегодна норма отработени часове под вода не 
по-малко от 80 часа. Годишната норма часове 
за работа под вода се определя от сумираните 
часове, отработени под вода за 12-те месеца, 
предшестващи отчитането.
Чл. 25. Командирът на водолазната група 
определя ръководител на спускането и про­
вежда неговия инструктаж за всяко конкретно 
водолазно спускане, което се отразява във 
водолазния дневник.
Чл. 26. Ръководителят на спускането осъ­
ществява непосредственото ръководство на во­
долазното спускане и действията на работещите 
водолази, както и на персонала, осигуряващ 
спускането.